1. számú melléklet

**Településszerkezeti terv módosításának leírása**

**Területfelhasználás**

1. A település É-i részén, a strandtól Ny-ra az országos mellékút mentén jelölt kerékpárúttal összefüggésben a szabályozási vonal módosítása miatt az Ek jelű közjóléti erdőterület, a V jelű vízgazdálkodási terület és az Má jelű általános mezőgazdasági terület egy kisebb, út menti része Köu jelű közlekedési- és közműelhelyezési, hírközlési- terület övezetére módosul.
2. Az aranyodi hídfőtől É-ra a kocsma telkének (hrsz.:010359/13) út menti, Ny-i oldalán az Má jelű általános mezőgazdasági terület övezete Gksz jelű kereskedelmi szolgáltató gazdasági terület övezetére módosul.
3. Az aranyodi hídfőtől É-ra lévő kocsma telkétől D-re, a 010364/2 és a 010225/22 hrsz.-ú telkek Má jelű általános mezőgazdasági terület övezetéről Z jelű zöldterület övezetére módosulnak.
4. A tervezett hulladékfeldolgozó telke, a 010032/22hrsz.-ú terület „b” alrészlete Má jelű általános mezőgazdasági terület övezetéről Khk jelű beépítésre szánt különleges hulladékkezelő, -lerakó terület övezetére módosul.
5. Aranyod településrészen a tervezett belterülethatár DNy-i sarkában a 14653 és 14654 hrsz.-ú telkek É-i részét érintő útszabályozás törlésre kerül, az érintett terület Mk jelű kertes mezőgazdasági övezetre módosul. A 14643 és a 14652 hrsz.-ú telkek D-i szélén az útterület határa módosul a korábbi telekhatár rendezés alapján.
6. A Május 1 utcától K-re, a 713/8 és a 713/90 hrsz.-ú gyalogutak telke 8 méterről 4 méterre szűkül, a leeső területrészek a szomszédos telkek Lk jelű kisvárosias és Lke jelű kertvárosias lakóterület övezeteire módosulnak.
7. A 010086/4 hrsz.-ú eb megőrző telep területe Eg jelű gazdasági erdőterület övezetéről Kgy jelű beépítésre nem szánt különleges gyepmesteri telep övezetére módosul.
8. A Batthyány utca 6-12 tömbje az Lk jelű kisvárosai lakóterület övezetéről Vt jelű településközpont vegyes terület övezetére módosul. A tömb D-i oldalán lévő kiszabályozott útterület mértéke és helye módosul.
9. Az Ifjúság u. 4. számú, 748 hrsz.-ú telken 6 méter szélességgel útterület kerül kiszabályozásra a telek Ny-i oldalán. Az út területe Vt jelű településközpont vegyes terület övezetről Köu jelű közlekedési- és közműelhelyezési, hírközlési- terület övezetére módosul.
10. Felsőaranyod területén az országos mellékút Ny-i oldalán a 14137 és a 14138 hrsz.-ú telkeket érintő útszabályozás törlésre kerül, az út területe Köu jelű közlekedési- és közműelhelyezési, hírközlési- terület övezetéről Lf jelű falusias lakóterület övezetére módosul.
11. Tüskeszentpéteren a 010023 hrsz.-ú temető telke É-i irányba bővítésre kerül a 010021 hrsz.-ú telek egy részének igénybevételével. A temetőhöz csatolt terület Köu jelű közlekedési- és közműelhelyezési, hírközlési- terület övezetéről Kt jelű beépítésre nem szánt különleges temető terület övezetére módosul.
12. Az Erzsébet királyné utcában az 501 hrsz.-ú telek Gksz jelű kereskedelmi szolgáltató gazdasági terület övezete Lke jelű kertvárosias lakóterület övezetére módosul.
13. A Batthyány u. 4. számú tömbben, a 768/1 hrsz.-ú telek D-i vége Lk jelű kisvárosias lakóterület övezetéről Köu jelű közlekedési- és közműelhelyezési, hírközlési- terület övezetére módosul. A telek K-i oldalán lévő sáv pedig Köu jelű közlekedési- és közműelhelyezési, hírközlési- terület övezetéről Lk jelű kisvárosias lakóterület övezetére módosul.
14. A Platán téren parkolók kialakítása céljából a 881 hrsz.-ú telektől Ny-raa 890 hrsz.-ú telek egy része, illetve a 881 hrsz.-ú telek Ny-i része, Z jelű zöldterület övezetről és Ln jelű nagyvárosias lakóterület övezetről Köu jelűközlekedési- és közműelhelyezési, hírközlési- terület övezetre módosul.
15. A Kinizsi téren a 383 hrsz.-ú út területe É-i irányban bővítésre kerül, a 411/8 hrsz.-ú telek egy részének igénybevételével. Az érintett telekterületLn jelű nagyvárosias lakóterület övezetről Köu jelűközlekedési- és közműelhelyezési, hírközlési- terület övezetre módosul.
16. A Dózsa Gy. utca és a Márton L. utcák sarkán lévő 431/4 hrsz.-ú terület Vt jelű településközpont vegyes terület övezetről Köu jelű közlekedési- és közműelhelyezési, hírközlési- terület övezetre módosul.
17. Kisszentgrót tervezett belterületétől K-re, a 010114/8, 010163, 010094/45, 010130, 010131 hrsz.-ú utak által körülhatárolt tömbben a Kb jelű beépítésre nem szánt különleges bányaterület övezete Má jelű általános mezőgazdasági övezetre módosul.
18. A település teljes területén az Erdészeti Igazgatóság által nyilvántartott, de a hatályos településszerkezeti terv szerint általános vagy kertes mezőgazdasági rendeltetésű területek erdőterület települési területfelhasználásra módosulnak a 6-9. mellékleteknek megfelelően.
19. A településszerkezeti terv leírása kiegészül a város területfelhasználási adataival és biológiai aktivitás értékével területfelhasználási egységekre bontva, valamint a kialakuló biológiai aktivitásérték növekmény rögzítésével.

**Zalaszentgrót város terület-felhasználásának és biológiai aktivitás értékének adatai:**

|  |  |  |  |  |
| --- | --- | --- | --- | --- |
|  | m2 | ha | értékmutató | BIA érték |
| BEÉPÍTÉSRE SZÁNT TERÜLETEK |  |  |  |  |
| Lf-falusias lakóterület | 3553321,82 | 355,33 | 2,4 | 852,80 |
| Lk-kisvárosias lakóterület | 96894,52 | 9,69 | 1,2 | 11,63 |
| Lke-kertvárosias lakóterület | 598739,32 | 59,87 | 2,7 | 161,66 |
| Ln-nagyvárosias lakóterület | 36922,27 | 3,69 | 0,6 | 2,22 |
| Vi-intézményi vegyes | 59705,46 | 5,97 | 0,5 | 2,99 |
| Vt-településközpont vegyes | 129218,94 | 12,92 | 0,5 | 6,46 |
| Gip-egyéb ipari gazdasági | 731860,29 | 73,19 | 0,4 | 29,27 |
| Gksz-kereskedelmi szolgáltató gazdasági | 501584,04 | 50,16 | 0,4 | 20,06 |
| Üü-üdülőházas üdülőövezet | 113391,42 | 11,34 | 2,7 | 30,62 |
|  |  |  |  |  |
| K - különleges beépítésre szánt | 505205,22 |  |  |  |
| Kst-különleges strand terület | *55470,72* | 5,55 | 1,5 | 8,32 |
| Kmü-különleges mezőgazdasági üzemi terület | *414720,16* | 41,47 | 0,7 | 29,03 |
| Kh-különleges hulladékkezelő- lerakó terület | *35014,33* | 3,50 | 0,1 | 0,35 |
|  |  |  |  |  |
| BEÉPÍTÉSRE NEM SZÁNT TERÜLETEK |  |  |  |  |
| Közlekedési- és közműelhelyezési, hírközlési-, |  |  |  |  |
| Köü-közúti | 3132699,461 | 313,27 | 0,6 | 187,96 |
| Kök-kötöttpályás | 114594,26 | 11,46 | 0,6 | 6,88 |
|  |  |  |  |  |
| Má-általános mezőgazdasági terület | 32699851 | 3269,99 | 3,7 | 12098,94 |
| Mk-kertes mezőgazdasági terület | 15651415,02 | 1565,14 | 5 | 7825,71 |
| Eg-gazdasági erdőterület | 13296741,65 | 1329,67 | 9 | 11967,07 |
| Ek-közjóléti erdőterület | 37516,62 | 3,75 | 9 | 33,76 |
| Ev-védelmi erdőterület | 1523758,04 | 152,38 | 9 | 1371,38 |
| V-vízgazdálkodási terület | 1494612,18 | 149,46 | 6 | 896,77 |
| Z-zöldterület (3ha alatt) | 101254,32 | 10,13 | 6 | 60,75 |
|  |  |  |  |  |
| K-különleges beépítésre nem szánt | 258310,95 |  |  |  |
| Ksp-sportterület | *119804,94* | 11,98 | 6 | 71,88 |
| Kt-temető területe | *113727,84* | 11,37 | 6 | 68,24 |
| Kh-különleges hulladékkezelés és elhelyezés | *9412,9* | 0,94 | 0,2 | 0,19 |
| Kb-bányászati célú | *0* | 0,00 | 0,2 | 0,00 |
| Ki-ifjúsági tábor | *12234,94* | 1,22 | 3,2 | 3,92 |
| Kgy-gyepmesteri telep | *3130,34* | 0,31 | 3,2 | 1,00 |
|  |  |  |  |  |
| Település közigazgatási területe: | 74637596,8 | 7463,76 |  |  |
| **Település biológiai aktivitásértéke:** |  |  |  | **35749,85** |
|  |  |  |  |  |

A 314/2012. (XI. 08.) kormányrendelet 16.§ (8) bekezdése szerint a 163,62 mértékű biológiai aktivitás érték növekmény a későbbi, teljes közigazgatási területre készülő új településszerkezeti terv elfogadásáig felhasználható.

**Műszaki infrastruktúra-hálózat**

1. A kerékpárút hálózat nyomvonala az alábbiak szerint módosul:

* a strand telkétől É-ra a 010314 hrsz.-ú úton és a strandtól K-re a töltés mentén jelölt kerékpárút szakasz törlésre kerül.
* a kerékpárút hálózat kiegészül a 010319 hrsz.-ú útszakaszon,Tüskeszentpéteren a Nyár utca és Akácfa utcák nyomvonalán, Szentgrót belterületén a Kossuth Lajos és Eötvös Károly utcákban, a Hatamov-híd, az egykori út nyomvonalán, Zalaudvarnokon a 040047 hrsz.-ú út nyomvonalán és a Sport utcában, valamint Zalakoppány belterületétől D-re az országos mellékúton és a belterülettől K-i irányba a 050012 hrsz.-ú úton.